google/wiki40b huggingface dataset:
डिसप्रोसियम(III) क्लोराइड

डिसप्रोसियम (III) क्लोराइड एक अकार्बनिक यौगिक है।
कड़वासरा

कड़वासरा एक जाट गोत्र है जो मुख्यतः भारत के राजस्थान एवं हरियाणा राज्यों में पायी जाती है। कड़वासरा एक ऎसी जाति हैं जो राजस्थान हरयाणा के क्षेत्र में ज्यादा है इनका इतिहास बहुत पुराना है
चादर

एक चादर या चद्दर, कपड़े का एक बड़ा चौकोर टुकड़ा होता है जिसका प्रयोग बिस्तर तैयार करते समय एक गद्दे को ढकने के लिए किया जाता है। आम तौर पर इसी के उपर एक व्यक्ति लेटता है। चादर दो प्रयोजनो के लिये इस्तेमाल की जाती हैं, ओढ़ने और बिछाने के लिये।
पहले चादरें आम तौर पर सफेद ही होती थीं पर अब रंगीन और छींटदार चादरें भी प्रयोग मे लायी जाती हैं। ओढ़ने वाली चादरें आज भी सामान्य रूप से सफेद या हल्के रंगों की ही होती हैं। बिस्तर लगाते समय सर की तरक से चादर को गद्दे के नीचे अधिक दबाया जाता है जबकि पैर की तरफ् से कम। दाएं और बाएं दोनो पासों को दबाया भी जा सकता है या बस ऐसे ही छोडा़ भी जा सकता है।
चादर बनाने मे मुख्यतः कपास (सूत), लिनन (छालुकी) और कपास और पॉलिएस्टर के मिश्रण का प्रयोग किया जाता है। अन्य सामग्रियों मे कभी कभी रेयान, रेशम और बांस तंतु का प्रयोग भी किया जाता है।
चादर को चढा़वे के रूप मे भी प्रयुक्त किया जाता है और यह आम तौर पर सूफी संतो की दरगाह पर चढाई (भेंट) जाती है। चढा़वे की चादर फूल से भी बनी हो सकती हैं।
लिंगानुपात

लिंगानुपात या लिंग का अनुपात से तात्पर्य किसी क्षेत्र विशेष में पुरुष एवं स्त्री की संख्या के अनुपात को कहते हैं। प्राय: किसी भौगोलिक क्षेत्र में प्रति हजार पुरुषों के मुकाबले स्त्रियों की संख्या को इसकी इकाई माना जाता है।
सैम कुर्रन

प्रारंभिक जीवन और शिक्षा

कर्रन का जन्म जिम्बाब्वे के पूर्व केविन कर्रन के घर नॉर्थम्प्टन में हुआ था। ये इंग्लैंड के अंतरराष्ट्रीय क्रिकेट खिलाड़ी टॉम कर्रन और बेन कर्रन के भाई हैं। इन्होंने स्प्रिंगवैल हाउस, सेंट जॉर्ज कॉलेज, हरारे और वेलिंगटन कॉलेज, बर्कशायर में पढ़ाई की है।

घरेलू कैरियर

कर्रन अंडर-१५, अंडर-१७, और द्वितीय इलेवन स्तर पर सरे का प्रतिनिधित्व कर चुके है। २०१४ के सत्र के दौरान उन्होंने सरे चैंपियनशिप प्रीमियर डिवीजन में वेब्रिज का प्रतिनिधित्व किया था। पूर्व क्रिकेट क्रिकेट खिलाड़ी एलेक स्टीवर्ट ने उन्हें "१७ वर्षीय सबसे अच्छे क्रिकेटर" के रूप में वर्णित किया था।

अंतर्राष्ट्रीय कैरियर

सैम कर्रण को ट्रांस-तस्मान त्रिकोणीय सीरीज 2018 की सीरीज में इंग्लैंड क्रिकेट टीम में पहली बार मौका दिया गया था लेकिन इसमें उन्हें खेलने का मौका नहीं दिया गया था। इस त्रिकोणीय श्रृंखला में इंग्लैंड के अलावा ऑस्ट्रेलिया और न्यूज़ीलैंड भी शामिल थी। इसके बाद इन्हें पाकिस्तान के इंग्लैंड दौरे पर शामिल किया गया था क्योंकि बेन स्टोक्स के मांसपेशियों में खिंचाव आ गया था। इसके बाद इन्हें  दूसरे मैच में पदार्पण करने का मौका दिया गया था। कर्रण ने १ जून २०१८ को टेस्ट क्रिकेट में पदार्पण किया है।
२४ जून २०१८ को, इन्होंने ऑस्ट्रेलिया क्रिकेट टीम के खिलाफ एक दिवसीय अंतरराष्ट्रीय क्रिकेट कैरियर की शुरुआत की।
जुगनू (1947 फ़िल्म)

जुगनू १९४७ में बनी हिन्दी भाषा की एक फिल्म है। इसमें अन्य साथी कलाकारो के साथ हिंदी नायक दिलीप कुमार ने भुमिका निभायी थी।

बाहरी स्रोत

जुगनू (1947 फ़िल्म) इण्टरनेट मूवी डेटाबेस पर
क्यूँ! हो गया ना...

कहानी

दीया (ऐश्वर्या राय) बुद्धिमान विश्वविद्यालय की छात्रा है जो प्यार और शादी के बारे में अपने अलग विचार रखती है। वह अपना अधिकतर समय कूर्ग के एक अनाथालय में बिताती है। वो वहाँ रहने वाले बच्चों के साथ अपने "अंकल" (अमिताभ बच्चन) की मदद करती है। कहानी तब शुरू होती है जब दीया परीक्षा के लिए मुम्बई आती है। वहाँ वह अपने पिता के दोस्त के साथ रहती है, और उनके बेटे, अर्जुन (विवेक ओबेरॉय) से मिलती है। प्यार और जीवन के बारे में उसके विचार उससे पूरी तरह से अलग हैं। दोनों एक-दूसरे के साथ काफी समय बिताते हैं और अपने सभी तर्कों और बहसों के दौरान, वे जल्द ही प्यार में पड़ जाते हैं। दीया अपनी भावनाओं को व्यक्त करने लगती है, जबकि अर्जुन अनिच्छुक है और अपने सच्चे इरादों का खुलासा नहीं करता है। दीया को दिल टूटने का एहसास होता है।
दीया का दिल टोड़ने के बाद अर्जुन, दीया के साथ सामंजस्य स्थापित करने की उम्मीद में अनाथालय जाता है। वहाँ, वह दीया के लिए अपनी सच्ची भावनाओं का एहसास करता है, और उसको अपने प्यार के बारें में बताने के लिये उत्सुक होता है। यह पता चलता है कि दीया अब अपने बचपन के दोस्त, ईशान (सुनील शेट्टी) से शादी करने की योजना बना रही है। दीया और अर्जुन एक साथ अधिक समय बिताना शुरू करते हैं और एक बार फिर से अपने लिये भावनाएँ विकसित करते हैं। बाद में पता चलता है कि ईशान, दीया का केवल एक दोस्त है और नकली शादी अर्जुन को प्यार के बारे में सबक सिखाने के लिए अंकल द्वारा बनाई गई योजना थी।
मिर्ज़ा मुहम्मद रफ़ी सौदा

मिर्ज़ा मुहम्मद रफ़ी 'सौदा' (उर्दू: مرزا محمد رفیع سودا‎, १७१३–१७८१) देहली के एक प्रसिद्ध शायर थे। वे अपनी ग़ज़लों और क़सीदों के लिए जाने जाते हैं। ये मीर के समकालीन थे इसलिए इनकी तुलना भी अक्सर मीर से होती है। मीर जहाँ ग़ज़लों के लिए आधुनिक उर्दू के उस्ताद माने गए हैं (ख़ासकर दिल्ली-लखनऊ के इलाक़े में), सौदा को ग़ज़लों में वो स्थान नहीं मिल पाया। हाँलांकि सौदा ने मसनवी, क़सीदे, मर्सिया तर्जीहबन्द, मुख़म्मस, रुबाई, क़ता और हिजो तक लिखा है।

जीवनी

सौदा का जन्म वर्ष पक्का नहीं है लेकिन कुछ तज़किरों में ११२५ हिजरी (यानि १७१३-१७१४ ईसवी) बताया गया है। वे दिल्ली में पैदा और बड़े हुए और मुहम्मद शाह के ज़माने में जिए। धर्म के नज़रिए से उनका परिवार शिया था। उनके पहले उस्ताद सुलयमान क़ुली ख़ान 'विदाद' थे। शाह हातिम भी उनके उस्ताद रहे क्योंकि अपने छात्रों की सूची में उन्होंने सौदा का नाम शामिल किया था। मुग़ल बादशाह शाह आलम सौदा के शागिर्द बने और अपनी रचनाओं में ग़लतियाँ ठीक करवाने के लिए सौदा को दिया करते थे। सौदा मीर तकी 'मीर' के समकालीन थे। ६० या ६६ की आयु में वे दिल्ली छोड़ नवाब बंगश के साथ फ़र्रूख़ाबाद आ बसे और फिर अवध के नवाब के साथ फैज़ाबाद आ गए। जब लखनऊ अवध रियासत की राजधानी बन गया तो वे नवाब शुजाउद्दौला के साथ लखनऊ आ गए। ७० की आयु के आसपास उनका लखनऊ में ही देहांत हुआ।
अनुसन्धान अभिकल्प एवं मानक संगठन

मनोतकनीकी निदेशालय

मनोतकनीकी एकक की स्थापना वर्ष 1964 में रेलवे बोर्ड में हुई थी। बाद में अनुसंधान एवं विकास कार्य का दायरा बढ़ जाने के कारण इसे यातायात अनुसंधान स्कन्ध के अंग के रूप में अ0अ0मा0सं0 स्थानान्तरित कर दिया गया। वर्ष 1989 में यह स्वतंत्र निदेशालय बन गया। सम्प्रति यह निदेशालय कार्यकारी निदेशक/यातायात (मनोविज्ञान) के अन्तर्गत कार्यरत है।

कार्यक्षेत्र

निदेशालय का मुख्य लक्ष्य कर्मचारियों की कार्य निष्पादन क्षमता, कार्य सन्तुष्टि एवं अभिप्रेरणा को बढ़ाना तथा मानवीय भूल से होने वाली दुर्घटनाओं की रोकथाम है। इस परिप्रेक्ष्य में निदेशालय द्वारा यातायात संरक्षा की दृष्टि से महत्त्वपूर्ण कारकों पर शोध कार्य किया जाता है ताकि दुर्घटनाओं के कारणों को समझा जा सके। शोध द्वारा प्राप्त जानकारी के आधार पर ऐसे कार्यक्रमों का विकास एवं क्रियान्वयन किया जाता है जो मानव कारकों से होने वाली दुर्घटनाओं में कमी ला सकें।
मनोतकनीकी निदेशालय के प्रमुख कार्य निम्न है -
1. वैज्ञानिक कार्य विश्लेषण
2. अभिवृत्ति परीक्षणों का विकास एवं मानकीकरण
3. कार्मिकों की प्रशिक्षण आवश्यकताओं का आकलन एवं तदनुसार प्रशिक्षण कार्यक्रमों के विकास हेतु दिशा निर्देश
4. संगठनात्मक व्यवहार से संबंधित समस्याओं पर अनुसंधान
5. तनाव घटाने के कार्यक्रमों का विकास एवं आयोजन
6. मानव अभियांत्रिकी
कॉर्नेल विश्वविद्यालय

इतिहास

इस विवि की स्थापना 27 अप्रैल 1865 को हुई थी। एजरा कोर्नेल ने इसके लिए इथका, न्यू यॉर्क में एक जगह और पाँच लाख डॉलर की रकम भी दी। एंडरिव डिकसन इसके पहले अध्यक्ष रहने के लिए राजी हो गए। इसके तीन वर्षों के दौरान दो नए इमारत बनाए गए। एज्रा कॉर्नेल के उद्धरण के आधार पर कॉर्नेल की स्थापना की गई थी "मुझे एक ऐसी संस्था मिलेगी जहां कोई भी किसी भी अध्ययन में निर्देश पा सकता है।"
भीमबेटका शैलाश्रय

शैलकला एवं शैलचित्र

यहाँ 600 शैलाश्रय हैं जिनमें 275 शैलाश्रय चित्रों द्वारा सज्जित हैं। पूर्व पाषाण काल से मध्य ऐतिहासिक काल तक यह स्थान मानव गतिविधियों का केंद्र रहा। यह बहुमूल्य धरोहर अब पुरातत्व विभाग के संरक्षण में है। भीमबेटका क्षेत्र में प्रवेश करते हुए शिलाओं पर लिखी कई जानकारियाँ मिलती हैं। यहाँ के शैल चित्रों के विषय मुख्यतया सामूहिक नृत्य, रेखांकित मानवाकृति, शिकार, पशु-पक्षी, युद्ध और प्राचीन मानव जीवन के दैनिक क्रियाकलापों से जुड़े हैं। चित्रों में प्रयोग किये गए खनिज रंगों में मुख्य रूप से गेरुआ, लाल और सफेद हैं और कहीं-कहीं पीला और हरा रंग भी प्रयोग हुआ है।
शैलाश्रयों की अंदरूनी सतहों में उत्कीर्ण प्यालेनुमा निशान एक लाख वर्ष पुराने हैं। इन कृतियों में दैनिक जीवन की घटनाओं से लिए गए विषय चित्रित हैं। ये हज़ारों वर्ष पहले का जीवन दर्शाते हैं। यहाँ बनाए गए चित्र मुख्यतः नृत्य, संगीत, आखेट, घोड़ों और हाथियों की सवारी, आभूषणों को सजाने तथा शहद जमा करने के बारे में हैं। इनके अलावा बाघ, सिंह, जंगली सुअर, हाथियों, कुत्तों और घडियालों जैसे जानवरों को भी इन तस्वीरों में चित्रित किया गया है  यहाँ की दीवारें धार्मिक संकेतों से सजी हुई है, जो पूर्व ऐतिहासिक कलाकारों के बीच लोकप्रिय थे। इस प्रकार भीम बैठका के प्राचीन मानव के संज्ञानात्मक विकास का कालक्रम विश्व के अन्य प्राचीन समानांतर स्थलों से हजारों वर्ष पूर्व हुआ था। इस प्रकार से यह स्थल मानव विकास का आरंभिक स्थान भी माना जा सकता है।

निकटवर्ती पुरातात्विक स्थल

इस प्रकार के प्रागैतिहासिक शैलचित्र रायगढ़ जिले के सिंघनपुर के निकट कबरा पहाड़ की गुफाओं में, होशंगाबाद के निकट आदमगढ़ में, छतरपुर जिले के बिजावर के निकटस्थ पहाड़ियों पर तथा रायसेन जिले में बरेली तहसील के पाटनी गाँव में मृगेंद्रनाथ की गुफा के शैलचित्र एवं भोपाल-रायसेन मार्ग पर भोपाल के निकट पहाड़ियों पर (चिडिया टोल) में भी मिले हैं। हाल में ही होशंगाबाद के पास बुधनी की एक पत्थर खदान में भी शैल चित्र पाए गए हैं। भीमबेटका से ५ किलोमीटर की दूरी पर पेंगावन में ३५ शैलाश्रय पाए गए है ये शैल चित्र अति दुर्लभ माने गए हैं। इन सभी शैलचित्रों की प्राचीनता १०,००० से ३५,००० वर्ष की आंकी गयी है।
झ़

झ़ देवनागरी लिपि का एक वर्ण है। इसका प्रयोग हिंदी-उर्दू (उर्दू: ژ) में केवल गिनती के ही शब्दों में होता है, जैसे की "झ़ुझ़" (जो एक प्रकार की सेह या पोर्क्युपाइन होती है) और "अझ़दहा" (जिसे अंग्रेज़ी में ड्रैगन या dragon कहते हैं)। अंग्रेज़ी में इसका प्रयोग बहुत सारे शब्दों में होता है, जैसे की "टॅलिविझ़न" (television), "ट्रॅझ़र" (treasure यानि ख़ज़ाना), "विझ़न" (vision यानि दृष्टि या नज़र), "डिसिझ़न" (decision यानि फ़ैसला) और "डिविझ़न" (division यानि बाँटना या किसी चीज़ का भाग करना)। प्रथा के अनुसार "झ़" को कभी-कभी "ज़" लिख दिया जाता है जैसे की television को अक्सर "टेलिविज़न" लिख दिया जाता है हालाँकि यह पूरा सही नहीं है। अन्तर्राष्ट्रीय ध्वन्यात्मक वर्णमाला में इसके उच्चारण को ʒ के चिन्ह से लिखा जाता है और उर्दू में इसे ژ लिखा जाता है, जिस अक्षर का नाम "झ़े" है।

घोष तालव्य-वर्त्स्य संघर्षी

झ़ को भाषाविज्ञान के नज़रिए से "घोष पश्वर्त्स्य संघर्षी" वर्ण कहा जाता है। अंग्रेजी में इसे वाएस्ड पलैटो-ऐल्वियोलर फ़्रिकेटिव (voiced palato-alveolar fricative) कहते हैं।

ग़लत उच्चारण

'झ़' की ध्वनि का उच्चारण कईं लोग ग़लती से 'ज', 'ज़' या 'झ' से मिलता-जुलता कर देते हैं। इस से कभी-कभी शब्दों का अर्थ बदल कर ग़लत अर्थ निकल आता है। उदाहरण के लिए अगर अंग्रेज़ी शब्द "version" को "वर्झ़न" की जगह "वर्जन" उच्चारित करें जो बहुत से अंग्रेज़ी मातृभाषी इस "virgin" समझेंगे जिसका अर्थ "कुँवारी कन्या" है और जो अब अंग्रेज़ी में एक सेक्स से सम्बंधित संवेदनशील शब्द है।
एशिया ब्राउन बोवेरी, ए बी बी

विदेशी बहुराष्ट्रीय कंपनियों की सूची और उनकेउनकेउनके देश
कुसुमकसा

दुर्ग से दल्ली राजहरा व राजनांदगांव से दल्ली राजहरा मार्ग पर दल्ली राजहरा से 7 कि॰मी॰ पहले कुसुमकसा ग्राम है जो दुर्ग जिले के एकमात्र आदिवासी बाहुल्य डौण्डी विकासखण्ड में स्थित है। कुसुमकसा का नाम यहां कुसुम के वृक्षों की बहुतायात के कारण पड़ा। कुसुमकसा में रेल्वे स्टेशन भी है। कुसुमकसा में प्राय: सभी जाति, धर्म व संप्रदाय के लोग निवासरत है। दल्ली राजहरा के विकास के समय यहीं के खनन ठेकेदारों ने दल्ली राजहरा के खदानों में खनन एवं ट्रान्सपोर्ट का ठेका लिया।
भारती एयरटेल

टचटेल

सितम्बर १८ (September 18) २००४ तक भारती ने फिक्स्ड लाइन टेलीफोनी और ब्रॉडबैंड सेवाएं टचटेल ब्रांड के नाम से उपलब्ध कराई थीं। अब भारती फिक्स्ड लाइन सेवा सहित एक सामान्य ब्रांड एयरटेल के नाम से दूरसंचार की सभी सेवाएं उपलब्ध कराता है।

एप्पल के ३ जी आईफोन

एप्पल ने अमेरीका तथा अन्य २५ देशों में ११ जुलाई २००८ को अपने नए आईफोन का आगाज़ करने की घोषणा की है जिसे भारती के साथ भारत में भी शीघ्र ही शुरू किया जाना है।

ब्लैकबेरी

१९ अक्टूबर २००४ को रिलायंस ने भारत में एक कालाचकैते वायरलेस सोल्यूसन आरंभ करने की घोषणा की है। यह लौंच भारती दूरसंचार-उद्यम लिमिटेड एवं रिसर्च इन मोशन (Research In Motion) (आरआईएम) के बीच गठबंधन का ही परिणाम है।
ईलीन कोलिन

वायु सेना के कैरियर

सिरैक्यूज़ स्नातक होने के बाद उन चार महिलाओं में से एक थी जिन्हें वांस वायु सेना बेस, ओकलाहोमा में अंडर ग्रेजुएट पायलट ट्रेनिंग के लिए चुना गया था। कैलिफोर्निया के ट्रैविस एयर फोर्स बेस में सी -141 स्टार्लिफ्टर में बदलाव करने से पहले वह अपने पायलट पंखों की कमाई करने के बाद, वह तीन साल तक वेंस में टी -38 टैलोन प्रशिक्षक पायलट के रूप में रहे। १९८६ से १९८९ तक, उन्हें कोलोराडो में यू.एस. वायु सेना अकादमी में सौंपा गया था, जहां वह गणित में सहायक प्रोफेसर और टी -41 प्रशिक्षक पायलट थे। 1 9 8 9 में, कोलिन्स अमेरिकी वायु सेना टेस्ट पायलट स्कूल में भाग लेने के लिए दूसरी महिला पायलट बन गई और कक्षा 89 बी के साथ स्नातक की उपाधि प्राप्त की। १९९० में उन्हें अंतरिक्ष यात्री कार्यक्रम के लिए चुना गया था।

अंतरिक्ष यात्री कैरियर

कोलिन्स को १९९० में एक अंतरिक्ष यात्री के रूप में चुना गया था और उन्होंने १९९५ में एसटीएस -63 पर अंतरिक्ष शटल में पायलट के रूप में उड़ान भरी, जिसमें डिस्कवरी और रूसी अंतरिक्ष स्टेशन मीर के बीच एक सम्मिलित भी था। पहली महिला शटल पायलट के रूप में उनकी उपलब्धि के सम्मान में, उन्हें हारमोन ट्राफी प्राप्त हुई वह १९९७ में एसटीएस -84 के लिए भी पायलट के रूप में चुनी गयी थी। कॉलिन्स १९९० में लॉन्च की गई शटल मिशन एसटीएस -93 के साथ यू.एस. अंतरिक्ष यान की पहली महिला कमांडर थीं, जिसने चंद्र एक्स-रे ऑब्ज़र्वेटरी को तैनात किया था। कोलिन्स एसटीएस -114, नासा के "रिटर्न टू फ्लाइट" मिशन को सुरक्षा सुधार की जांच करने और अंतर्राष्ट्रीय अंतरिक्ष स्टेशन (आईएसएस) को पुन: आकार देने के लिए कार्य करती है। उनकी उड़ान २६ जुलाई २००५ को शुरू हुई थी, और ९ अगस्त, २००५ को वापस आई थी। एसटीएस -114 के दौरान, कोलिन्स अंतरिक्ष यात्री की पूरी ३६० डिग्री पिच पैंतरेबाज़ी के माध्यम से उड़ान भरने वाली पहली अंतरिक्ष यात्री बन गयी थी। १ मई, २००६ को, कोलिन्स ने घोषणा की कि वह नासा को अपने परिवार के साथ अधिक समय बिताने और अन्य हितों का पीछा छोड़ दिया। और नासा से सेवानिवृत्ति होने के बाद उन्होंने सीएनएन के लिए शटल लॉन्च और लैंडिंग को कवर करने वाले एक विश्लेषक के रूप में सामयिक सार्वजनिक दिखाती थी।
रौतिया

इतिहास और मूल

उनकी परंपराओं के अनुसार, समुदाय ने राजपूत राजकुमार की मदद की और उनकी रक्षा की, जिन्हें इनाम के रूप में लोहरदग्गा , जशपुर क्षेत्र में भूमि दी गई। वे हिंदी की सादरी  बोली बोलते हैं।
रौतिया नाम रावत से संबंधित है जिसका अर्थ राजकुमार होता है और यह राजाओं के रिश्तेदारों द्वारा वहन की जाने वाली उपाधि भी है। उनके प्रमुख सैन्य सेवा की शर्त पर छोटा नागपुर के राजा के संपत्ति के मालिक थे।

वर्तमान परिस्थितियाँ

रौतिया को तिन उप-समूहों में विभाजित किया जाता है, बाड़गोहरी, मज्झलि गोहरी और छोटकी। इस समूह को अलग-अलग वंशों में विभाजित किया गया है। इस तरह की वंश को नाम दिया गया है-बघेला, इंन्दुआर, खरकवार लाथुर, खोया, माझी, कटवार, नाग। बड़गोहरी खुद को दूसरो से बेहतर मानते हैं। कहा जाता है कि मझली और छोटकी, रौतिया पिता और अन्य जातियों की माता के वंशज थे। परंपरागत और मुख्य रूप से वे कृषक हैं।  वे पास के जंगलों से फल और कंद भी इकट्ठा करते हैं।
घनश्याम हेमलता विद्या मंदिर, झारसुगुड़ा

घनश्याम हेमलता विद्या मंदिर एक सीनियर सेकेंडरी डे बोर्डिंग रेजिडेंशियल इंग्लिश मीडियम स्कूल है।  उनके दो GHVM हैं, एक ओडिशा के झारसुगुड़ा जिले में स्थित है  और दूसरा पुरी, कोनार्क में स्थित है।    
घनश्याम हेमलता विद्यामंदिर, एक प्रगतिशील सह-शैक्षिक अंग्रेजी माध्यम स्कूल है जिसका नाम इसके संस्थापक-सह-अध्यक्ष श्री घनश्याम जेना और उनकी पत्नी श्रीमती हेमलता देवी के नाम पर रखा गया है।  विद्यालय की वित्तीय स्थापना का श्रेय संस्थापक और FCI श्रमिक संघ और पेट्रोलियम उत्पादों को सौंपने और करियर कर्मचारी संघ को दिया जाता है ।

परिचय

जीएचवीएम झारसुगुड़ा की स्थापना 1995 में हुई थी।  यह इमारत 13 एकड़ की साइट पर है।  श्री पाबित्रा मोहन बेहरा, सचिव, गम्नाश्याम हेमलता विद्यामंदिर समाज की प्रबंध समिति के अंतर्गत विद्यालय के कार्य जो कि समाज पंजीकरण अधिनियम सं।  नहीं।  1995 के एस / 27929, दिल्ली।  संबद्धता संख्या 1530088 से 10 वीं कक्षा तक संबद्ध, स्कूल अंत में 2016 में वरिष्ठ माध्यमिक शिक्षा, स्कूल रेग में जाने के लिए स्लेटेड है।  कोई बी 53014 नहीं।

सीबीएसई से प्रभावित

यह स्कूल भारत में मौजूद 21,397 सीबीएसई पीड़ित स्कूलों में से एक है।
२१३८ ईसा पूर्व

२१३८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१३८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
केसरीसिंहपुर

जनसांख्यिकी

2011 की भारत की जनगणना के दौरान, केसरीसिंहपुर की आबादी 14,020 थी। नर जनसंख्या का 52.76% और महिलाओं का गठन 47.24%। केसरीसिंहपुर की औसत साक्षरता दर 62% है, जो 59.5% के राष्ट्रीय औसत से अधिक है: पुरुष साक्षरता 69% है, और महिला साक्षरता 53% है। केसरीसिंहपुर में 16 प्रतिशत जनसंख्या 6 वर्ष से कम आयु की है।
यह पंजाब (राज्य) सीमा के पास स्थित है। यह भारत के कपास बेल्ट क्षेत्र में स्थित है और केसरीसिंहपुर (केएसपी) में रहने वाले अधिकांश लोगों की आजीविका अनाज और कपास की कमीशन दलाली है और बहुत से लोग कृषि में शामिल हैं।

परिवहन और बुनियादी ढांचे

शहर का बुनियादी ढांचा अब बहुत विकसित हो रहा है। केसरीसिंहपुर में सीमेंटेड सड़कें हर जगह हैं।
ट्रेन से - दिल्ली सराय रोहिल्ला रेलवे स्टेशन [डीई] से केसरीसिंहपुर के लिए सीधी ट्रेन है। ट्रेन संख्या 12455/56 दिल्ली सराय रोहिल्ला [डीई] बीकानेर [बीकेएन] सुपरफास्ट एक्सप्रेस और श्री गंगानगर से सूरतगढ़ के लिए कुछ यात्री गाड़ियों के माध्यम से केसरीसिंहपुर के माध्यम से जाता है।
समिश्र संख्या

समिश्र संख्या का कार्तीय निरूपण

समिश्र संख्या को a + bi के रूप में दर्शाने को समिश्र संख्या का कार्तीय स्वरूप (Cartesian Form) कहते है।

पोलर स्वरूप (पोलर फॉर्म)

समिश्र संख्या z = x + iy को ध्रुवीय निर्देशांकों के रूप में भी निरूपित कर सकते हैं। ध्रुवीय निर्देशांक r = |z| ≥ 0, को समिश्र संख्या का निरपेक्ष मान (absolute value) या मापांक (modulus) कहते हैं। इसी प्रकार φ = arg(z) को z का कोणांक (argument) कहते हैं।
मध्य एशिया में बौद्ध धर्म

मध्य एशिया में बौद्ध धर्म, बौद्ध धर्म के रूपों को संदर्भित करता है जो मध्य एशिया में मौजूद थे, जो ऐतिहासिक रूप से सिल्क रोड के साथ प्रचलित थे। मध्य एशिया में बौद्ध धर्म का इतिहास आम युग के पहली सहस्राब्दी के दौरान बौद्ध धर्म के सिल्क रोड ट्रांसमिशन से निकटता से संबंधित है।
सतरंगिनी

सतरंगिनी हरिवंश राय बच्चन की एक कृति है।
मिथ्यात्व

जैन धर्म एवं हिन्दू धर्म में विपरीत—खोटी मान्यता/श्रद्धा को मिथ्यात्व अथवा मिथ्यादर्शन कहते हैं।
शिवनारायण चन्द्रपॉल

शिवनारायण चन्द्रपॉल (जन्म १६ अगस्त १९७४) भारतीय वंश के गुयाना क्रिकेटर और वेस्टइंडीज के पूर्व अंतरराष्ट्रीय क्रिकेट और कप्तान हैं। वह अपने दौर के महानतम बल्लेबाजों में से एक के रूप में माने जाते है। चन्द्रपॉल वेस्टइंडीज के लिए १०० टेस्ट खेलने वाले पहले इंडो-कैरिबियन खिलाड़ी हैं, और भारत के सचिन तेंदुलकर और श्रीलंका के [[सनथ जयसूर्या के बाद दो दशक से अधिक के अंतरराष्ट्रीय करियर के साथ तीसरे खिलाड़ी हैं।
चन्द्रपॉल ने १४ टेस्ट और १६ एक दिवसीय अंतर्राष्ट्रीय (वनडे) मैचों में वेस्टइंडीज की कप्तानी की। एक बाएं हाथ के बल्लेबाज होने के रूप में चंद्रपॉल अपने अपरंपरागत बल्लेबाजी रुख के लिए जाने जाते हैं। उन्होंने अंतर्राष्ट्रीय क्रिकेट में २०,००० रन बनाए हैं, और २००८ में उन्हें इंटरनेशनल क्रिकेट काउंसिल द्वारा वर्ष के पांच क्रिकेटरों में से एक के रूप में नामित किया गया था, जिन्हें विज्डन क्रिकेटर्स अल्मनाक, और सर गारफील्ड सोबर्स ट्रॉफी (आईसीसी प्लेयर ऑफ़ द ईयर) से सम्मानित किया गया।
चन्द्रपॉल ने १९ साल की उम्र में अंतर्राष्ट्रीय क्रिकेट में पदार्पण किया, लेकिन तीन साल तक अंतरराष्ट्रीय क्रिकेट में शतक नहीं बना पाए थे, जिससे कुछ हद तक आलोचना हुई थी। अपने करियर की शुरुआत में, वह काफी समय तक चोटों से त्रस्त रहे थे। चन्द्रपॉल अभी ११,८६७ रनों के साथ टेस्ट क्रिकेट में आठवें सबसे ज्यादा रन बनाने वाले बल्लेबाज है। 
खराब प्रदर्शन के कारण, २०१५ में चन्द्रपॉल को वेस्टइंडीज टीम से बाहर कर दिया गया था। उसके बाद, उन्होंने २०१६ में, ४१ साल की उम्र में, विदाई के बिना, अंतर्राष्ट्रीय क्रिकेट से संन्यास की घोषणा की। उन्होंने अपने आखिरी टेस्ट पारी में खाता भी नहीं खोला था जो इंग्लैंड के खिलाफ ब्रिजटाउन में १ मई २०१५ को मुकाबला खेला गया था।

अंतरराष्ट्रीय करियर

शिवनारायण चन्द्रपॉल के अगर ओवरऑल क्रिकेट रिकॉर्ड पर नजर डालें तो उन्होंने १६४ टेस्ट मैच खेले। जिसमें २८० पारियों में ५१.३७ की औसत से ११,८६७ रन बनाए थे। इस दौरान उन्होंने कुल ३० शतक और ६६ अर्धशतक बनाए जिसमें इनका सबसे बड़ा स्कोर नाबाद २०३ रन है। वहीं २६८ वनडे मैचों की २५१ पारियों में उन्होंने ४१.०६ की औसत से ८७७८ रन बनाए जिसमें ११ शतक और ५९ अर्धशतक रहे। वनडे में चंद्रपॉल का सर्वाधिक स्कोर १५० रन है।
उन्होंने अपना आखिरी टेस्ट मैच इंग्लैंड के खिलाफ ब्रिजटाउन में १ से ३ मई २०१५ को खेला। वहीं अपना अंतिम एक दिवसीय अंतरराष्ट्रीय मुकाबला पाकिस्तान के खिलाफ २३ मई २०११ को ढाका में खेला था। तो ट्वेन्टी-२० अंतरराष्ट्रीय में उन्होंने २२ मैचों की २२ पारियों में ३४३ रन बनाए और अंतिम मुकाबला २०१० में दक्षिण अफ्रीका के खिलाफ खेला था।
जी-20

सदस्य

2017 तक समूह के 20 सदस्य हैं: अर्जेंटीना, ऑस्ट्रेलिया, ब्राजील, कनाडा, चीन, यूरोपीय संघ, फ्रांस, जर्मनी, भारत, इंडोनेशिया, इटली, जापान, मैक्सिको, रूस, सऊदी अरब, दक्षिण अफ्रीका, दक्षिण कोरिया,  तुर्की, यूनाइटेड किंगडम और संयुक्त राज्य अमेरिका। स्पेन एक स्थायी अतिथि है जो, हर वर्ष आमंत्रित होता है।
जी20 सम्मेलन में प्रतिनिधि के तौर पर 19 देशों के प्रतिनिधि शामिल होते हैं और एक यूरोपीय संघ शामिल होता है। नेताओं के शिखर सम्मेलन में, 19 देशों के नेताओं और यूरोपीय संघ के नेता शामिल होते हैं और मंत्री स्तर की बैठकों में, 19 देशों के वित्त मंत्री और केंद्रीय बैंक गवर्नर और यूरोपीय संघ के वित्त मंत्री और केंद्रीय बैंक के गवर्नर शामिल होते हैं।
प्रत्येक वर्ष स्पेन के अलावा, जी20 के मेहमानों में आसियान देशों के अध्यक्ष; दो अफ्रीकी देश (अफ्रीकी संघ के अध्यक्ष और अफ्रीका के विकास के लिए नई साझेदारी के प्रतिनिधि) और एक देश (कभी-कभी एक से अधिक) जी20 के अध्यक्ष द्वारा आमंत्रित किया जाता है, आमतौर पर वे अपने ही क्षेत्र से होते हैं।
२६ जुलाई २००८ अहमदाबाद बम विस्फोट

२६ जुलाई, २००८ को अहमदाबाद में ९० मिनट के भीतर सोलह बम विस्फोट किए गए। इन विस्फोटो मे ३८ लोग के मारे गए और लगभग लोग घायल हुए।
नैशविले प्रीडेटर्स

नैशविले प्रीडेटर्स, एक प्रसिद्ध आइस हॉकी टीम है, जो नैशविले, टेनेसी में आधारित है। वे नैशनल हॉकी लीग में खेलते हैं।
रविशंकर शुक्ल

जीवनी

पंडित रवि शंकर शुक्ल का जन्म सीपी और बेरार के सागर शहर में २ अगस्त १८७७ को हुआ था। आपके पिता का नाम पंडित जगन्नाथ शुक्ल और माता का नाम श्रीमती तुलसी देवी था। रवि शंकर जी ने ४ वर्ष की आयु में सागर के सुन्दरलाल पाठशाला में दाखिला लिया। ब्रिटिश राज में यह पाठशाला सीपी में स्थित ६ शालाओ में से एक थी। इस ही पाठशाला से ८ वर्ष की आयु में आपकी प्राथमीक शीक्षा पूर्ण हुई। माध्यमिक शीक्षा के पूर्ण होने के बाद पंडित जगन्नाथ शुक्ल राजनांदगाँव चले गये और अपने भाई पंडित गजाधर शुक्ल के साथ बेंगाल नागपुर कॉटन मिल चलने में सहभागी बने। कुछ वर्ष मिल चलाने के बाद वह रायपुर चले गये। इस दौरान रवि शंकर जी ने अपनी स्कुली शीक्षा रायपुए हाई स्कूल से पूर्ण कर ली। अब वह १७ वर्ष के थे। इंटर की परीक्षा आपने जबलपुर के रॉबर्टसन कॉलेज से उत्तर्णि की। आपने स्नातक की पढ़ाई नागपुर के हिसलोप कॉलेज से पूर्ण करी। नागपुर में पढ़्ते हुए शुक्ल जी राष्ट्रीय आंदोलन के निकट आये। १८९८ में संपन्न हुये कांग्रेस के १३वे अधिवेशन में भाग लेने आप अपने अध्यापक के साथ अमरावती गये थे। नागपुर से ही आपने विधि की पढ़ाई पुरी करी। तदपश्चात आप सरायपाली आ गये सुखा राहत कार्य का निरिक्षण करने। अपनी ईमानदारी एवं कर्तव्यनिष्ठा के लिये शुक्ल जी को पदोन्नत कर नायाब तहसीलदार बना दिया गया। सन १९०१ में आपने सरकारी नौकरी छोड़ कर जबलपुर के हितकारिणी स्कूल अध्यापन कार्य शुरु किया।